Hvis du har haft ubudne gæster, der har haft fingrene i smykkeskrinet, så er der nu måske en mulighed for, at de kan få nogle af dine forsvundne smykker tilbage igen. Nordjyllands Politi har anholdt en række personer i forbindelse med en række indbrud særligt i Vendsyssel. I den forbindelse har de beslaglagt flere smykker. Det er alt fra halskæder, fingerringe, armbånd, øreringe og ørestikkere. Du kan se alle de beslaglagte smykker i billederne ovenover artiklen. Hvis man kan genkende nogle af smykkerne, og man mener, man er den retmæssige ejer, så bedes man kontakte Nordjyllands Politi. Kontakt politiassistenterne John Kondrup Christensen eller Steen Simoni Jørgensen via 114.

Referat:
Nordjyllands Politi har i forbindelse med anholdelser af indbrudstyve beslaglagt en del smykker. Nu efterlyser de ejerne.